**1 Johdanto**

Tämä henkilötietojen käsittelyä koskeva liite (jäljempänä Liite) on erottamaton osa OAJ Pohjois-Savo ry:n (jäljempänä OAJ PS ) ja sen jäsenten (jäljempänä Jäsen) välistä toimintaa esimerkiksi koulutustilaisuuksien tai jäsentapahtumien järjestämisessä.

Tässä henkilötietojen käsittelyä koskevassa liitteessä kuvataan OAJ PS noudattamaa yhdistyksen jäsenten henkilötietojen tietosuojan ja tietoturvan tasoa. Tässä liitteessä kuvataan tietosuojan ja tietoturvan periaatteet, joita OAJ PS sitoutuu noudattamaan tuottaessaan järjestön koulutus- ja jäsentilaisuuksia jäsenelle.

**2 Rekisterinpito ja OAJ PS:lle luovutettavat henkilötiedot**

 ,

OAJ PS on niiden jäsentietojen rekisterinpitäjä, jotka on OAJ PS:lle luovutettu jäsenten koulutus- ja tiedotuspalvelujen tarjoamista varten.

Ennen sopimuksen alkua ja sopimussuhteen aikana jäsen luovuttaa OAJ PS:lle palveluiden tarjoamista varten tarpeellisia ja välttämättömiä tietoja itsestään, jotka liitetään OAJ PS:n koulutus-/tapahtumatietoihin. Luovutettavat tiedot pitävät sisällään jäsenen yhteystiedot, välttämättömät tiedot terveydentilasta (jotka voivat vaikuttaa tilaisuuden järjestelyyn) sekä mahdollisesti perustiedot työsuhteesta.

**Ilmoittautumalla tilaisuuteen jäsen antaa OAJ PS:lle luvan toimia rekisterinpitäjänä niiden tietojen osalta, jotka ko. tilaisuuden järjestämisen kannalta ovat tarpeellisia.**

OAJ PS ei käsittele rekisterissään olevia henkilötietoja jäsenen puolesta tai lukuun eikä OAJ PS näin ollen ole jäsenen henkilötietojen käsittelijä. OAJ PS on rekisterinpitäjä jäsentapahtumien ja -koulutusten henkilötietojen osalta.

**3 OAJ PS:n yleiset tietosuojaa ja tietoturvaa koskevat vaatimukset**

OAJ PS:lla on toiminnassaan toimintamallit riskienhallintaa varten. OAJ PS voi tarpeen vaatiessa toimia yhteistyössä jäsenen tietosuojasta ja -turvallisuudesta vastaavan henkilöstön (esim. OAJ:n tietosuoja-asiantuntija tai tietosuojavaltuutettu) kanssa.

**4 Tietosuoja ja henkilötietojen käsittely**

OAJ PS noudattaa Suomessa ja Euroopan unionissa kulloinkin voimassa olevaa henkilötietojen käsittelyä koskevaa lainsäädäntöä, asetuksia sekä viranomaisten määräyksiä ja ohjeistuksia.

OAJ PS ei luovuta tietoja EU:n ulkopuolelle.

OAJ PS ei luovuta hallussaan olevia tietoja ulkopuolisille tahoille, ellei se ole välttämätöntä tapahtuman järjestämiseksi (esim. hotellit, matkanjärjestäjät, ravintolat).

Tietoja säilytetään vain niin kauan kuin on tarpeen tilaisuuden järjestämisen kannalta.

**5 Tietoturva**

OAJ PS on velvollinen toteuttamaan soveltuvan tietosuojalainsäädännön määräämät asianmukaiset suojatoimenpiteet käsittelemiensä henkilötietojen suojaamiseksi. Käsittelyssä on noudatettava seuraavia sääntöjä:

1) Tietojen käsittelyyn osallistuvan OAJ PS:n henkilöstön ja toimijoiden on sitouduttava noudattamaan tietojen salassapitovelvollisuutta.

2) Tietojen käsittelyssä käytettävät järjestelmät ja tietoliikenne ovat suojattuja asianmukaisilla ja ajantasaisilla tietoturvaratkaisuilla alan hyvien käytäntöjen mukaisesti.

**6 Tietoturvaloukkausten käsittely**

OAJ PS tekee laissa säädetyllä tavalla ilmoituksen tietoonsa saamistaan tietoturvaloukkauksista, kuten tietomurroista, vahingossa tapahtuneesta tai lainvastaisesta tietojen tuhoamisesta, hävittämisestä, muuttamisesta, luvattomasta luovuttamisesta taikka pääsystä henkilötietoihin.